అలంపూర్ మండలం

అలంపూర్ మండలం, తెలంగాణ రాష్ట్రం, జోగులాంబ గద్వాల జిల్లాకు చెందిన మండలం.తెలంగాణ ప్రభుత్వ ఉత్తర్వులు GO. Ms. No. 244, Revenue (DA-CMRF) Department, Date: 11.10.2016 

ఇది సమీప పట్టణమైన కర్నూలు నుండి 25 కి. మీ. దూరంలో ఉంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మహబూబ్ నగర్ జిల్లాలో ఉండేది. ప్రస్తుతం ఈ మండలం గద్వాల రెవెన్యూ డివిజనులో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 16  రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.మండల కేంద్రం అలంపూర్.

 గణాంకాలు 
2011 జనాభా లెక్కల ప్రకారం అలంపూర్ మండలం మొత్తం జనాభా 44,882. వీరిలో 23,181 మంది పురుషులు, 21,701 మంది స్త్రీలు. మండలంలో మొత్తం 10,364 కుటుంబాలు నివసిస్తున్నాయి.మండల సగటు లింగ నిష్పత్తి 936. మండల జనాభా అంతా పట్టణ ప్రాంతాల్లో నివసిస్తున్నారు. పట్టణ ప్రాంతంలో సగటు అక్షరాస్యత రేటు 60.7%. మండల లింగ నిష్పత్తి 936. మండలంలో 0-6 సంవత్సరాల వయస్సు గల పిల్లల జనాభా 5285, ఇది మొత్తం జనాభాలో 12%. 0-6 సంవత్సరాల మధ్య 2749 మంది మగ పిల్లలు, 2536 మంది ఆడ పిల్లలు ఉన్నారు. మండల బాలల లింగ నిష్పత్తి 923, ఇది అలంపూర్ మండల సగటు లింగ నిష్పత్తి (936) కంటే తక్కువగా ఉంది. మొత్తం అక్షరాస్యత రేటు 60.68%. అలంపూర్ మండలంలో పురుషుల అక్షరాస్యత రేటు 62.84%, స్త్రీల అక్షరాస్యత రేటు 43.59%.

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 204 చ.కి.మీ. కాగా, జనాభా 35,021. జనాభాలో పురుషులు 18,122 కాగా, స్త్రీల సంఖ్య 16,899. మండలంలో 7,961 గృహాలున్నాయి.

2001 భారత జనగణన గణాంకాల ప్రకారం మండల జనాభా - మొత్తం	 41,220 - పురుషుల సంఖ్య	 20,970 - స్త్రీల సంఖ్య 	 20,250, అక్షరాస్యత మొత్తం 51.61% - పురుషుల సంఖ్య 64.40% - స్త్రీల సంఖ్య 38.54%,

 మండలం లోని గ్రామాలు 

 రెవెన్యూ గ్రామాలు 
 అలంపూర్
 బైరంపల్లి
 ఇమాంపూర్
 కాశీపూర్
 బుక్కాపూర్
 కోనేరు
 సింగవరం
 గొందిమళ్ళ
 ఊట్కూర్
 భీమవరం
 లింగనవాయి
 క్యాతూర్
 ర్యాలంపాడు
 సుల్తాన్‌పూర్
 జిల్లెళ్ళపాడు

 నిర్జన గ్రామాలు 

 కూడవెల్లి :ఈ గ్రామం ఇప్పుడు పూర్తిగా అంతర్ధానమైపోయింది. ఒకప్పుడు కృష్ణ, తుంగభద్రల సంగమ ప్రాంత సమీపాన ఈ గ్రామం ఉండేది. ఈ గ్రామానికి సమీపంలో గొందిమళ్ళ, ఉప్పలపాడు గ్రామాలు ఉండేవి.శ్రీశైలం ప్రాజెక్టు నిర్మాణం వలన ఈ గ్రామం, దాని శివారు భూములు పూర్తిగా ప్రాజెక్టు జలాల్లో మునిగిపోవడం వలన గ్రామం పునర్నిర్మాణానికి నోచుకోలేదు. ఈ గ్రామానికి చెందిన ప్రజలు సమీప ప్రాంతాలైన అలంపూర్, గొందిమళ్ళ, బుక్కాపూర్ మొదలగు ప్రాంతాలలో స్థిరపడ్డారు. 
ఉప్పలపాడు (అలంపూర్ మండలం) :ఈ గ్రామం ఇప్పుడు పూర్తిగా అంతర్ధానమైపోయింది.

 మూలాలు 

 వెలుపలి లంకెలు